Държавен вестник, бр. 50, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  50
(2) Регистърът по ал. 1 се съхранява за срок 
10 години от датата на пускане на пиротехни­
ческото изделие на пазара.
(3) Вносителят при мотивирано искане от 
органите по чл. 27, ал. 2 ЗТИП или от ком­
петентните органи на други държави членки 
предоставя информацията по ал. 1.
(4) При прекратяване на дейността си вноси­
телят предава регистъра по ал. 1 за съхранение 
на ДАМТН.
Чл. 27. Вносителят гарантира, че докато 
отговаря за дадено пиротехническо изделие, 
условията на съхранение или транспортиране не 
застрашават съответствието му със съществени­
те изисквания, определени в приложение № 1.
Чл. 28. (1) Вносителят с цел защитата на 
здравето и на безопасността на потребителите, 
предвид рисковете, които представлява дадено 
пиротехническо изделие, и при обосновано 
искане от органите по чл. 27, ал. 2 ЗТИП 
провежда изпитвания на образци от предос­
тавените на пазара пиротехнически изделия, 
провежда разследвания и ако е необходимо, 
поддържа регистър на сигнали и жалби, на 
несъответстващи на изискванията на наредбата 
пиротехнически изделия и на изземвания на 
пиротехнически изделия.
(2) Вносителят информира дистрибуторите 
за предприетите от него действия по ал. 1.
Чл. 29. (1) Вносителят, когато смята или има 
основание да смята, че пуснато от него на па­
зара пиротехническо изделие не съответства на 
наредбата, незабавно предприема необходимите 
коригиращи мерки, за да приведе пиротехни­
ческото изделие в съответствие, да го изтегли 
или да го изземе, ако това е целесъобразно.
(2) В случаите по ал. 1, когато пиротехни­
ческото изделие представлява риск, вносителят 
информира незабавно за това органите по чл. 27, 
ал. 2 ЗТИП и компетентните органи на другите 
държави членки, в които пиротехническото 
изделие е предоставено на пазара, като пред­
ставя подробни данни, по-специално – относно 
несъответствието на пиротехническото изделие 
с изискванията и за предприетите коригиращи 
мерки.
Чл. 30. Вносителят в продължение на 10 го­
дини след пускането на пиротехническото 
изделие на пазара съхранява копие от ЕС де­
кларацията за съответствие на разположение 
на органите по чл. 27, ал. 2 ЗТИП и гарантира, 
че при поискване от тези органи може да пре­
достави техническата документация.
Чл. 31. (1) Вносителят при обосновано иска­
не от органите по чл. 27, ал. 2 ЗТИП предоставя 
на хартиен или на електронен носител на бъл­
гарски или на друг посочен от тях език цялата 
информация и документация, необходима за 
доказване на съответствието на пиротехниче­
ското изделие с наредбата.
(2) Вносителят сътрудничи на органите по 
чл. 27, ал. 2 ЗТИП по тяхно искане при всяко 
предприето действие за отстраняване на ри­
скове, свързани с пиротехническите изделия, 
които е пуснал на пазара.
Раздел IV
Задължения на дистрибуторите
Чл. 32. Когато предоставя пиротехническо 
изделие на пазара, дистрибуторът действа с 
дължимата грижа по отношение на изисква­
нията на тази наредба.
Чл. 33. Преди да предостави дадено пиро­
техническо изделие на пазара, дистрибуторът 
проверява дали е нанесена маркировката „СЕ“, 
дали е придружено от изискваните документи, 
от инструкции и информация за безопасност на 
български език, както и дали производителят и 
вносителят са спазили изискванията съответно 
на чл. 13 и 14 и на чл. 25.
Чл. 34. (1) Когато дистрибуторът смята или 
има основание да смята, че дадено пиротехни­
ческо изделие не съответства на съществените 
изисквания, определени в приложение № 1, той 
не предоставя пиротехническото изделие на 
пазара, докато не бъде приведено в съответствие.
(2) В случаите по ал. 1, когато пиротехниче­
ското изделие представлява риск, дистрибуторът 
информира за това производителя или вноси­
теля, както и органите по чл. 27, ал. 2 ЗТИП.
Чл. 35. Дистрибуторът гарантира, че докато 
отговаря за дадено пиротехническо изделие, 
условията на съхранение или транспортиране не 
застрашават съответствието му със съществени­
те изисквания, определени в приложение № 1.
Чл. 36. (1) Дистрибуторът, когато смята 
или има основание да смята, че предоставено 
от него на пазара пиротехническо изделие не 
съответства на наредбата, следва да се увери, 
че са предприети необходимите коригиращи 
мерки за привеждането му в съответствие, за 
изтеглянето или изземването му, ако е целе­
съобразно.
(2) В случаите по ал. 1, когато пиротехниче­
ското изделие представлява риск, дистрибуто­
рът информира незабавно за това органите по 
чл. 27, ал. 2 ЗТИП и компетентните органи на 
другите държави членки, в които пиротехниче­
ското изделие е предоставено на пазара, като 
представя подробни данни, по-специално – от­
носно несъответствието на пиротехническото 
изделие с изискванията и за предприетите 
коригиращи мерки.
Чл. 37. (1) При обосновано искане от ор­
ганите по чл. 27, ал. 2 ЗТИП дистрибуторът 
предоставя на хартиен или на електронен 
носител цялата информация и документация, 
необходима за доказване на съответствието на 
пиротехническото изделие с наредбата.
(2) Дистрибуторът сътрудничи на органите 
по чл. 27, ал. 2 ЗТИП по тяхно искане при 
всяко предприето действие за отстраняване на 
рискове, свързани с пиротехническите изделия, 
които е предоставил на пазара.